
ДО  
ОБЩИНСКИ СЪВЕТ
ГР. БУРГАС



ДОКЛАДНА ЗАПИСКА
ОТ
МИХАИЛ НЕНОВ – ЗАМЕСТНИК-КМЕТ „ОБРАЗОВАНИЕ, ЗДРАВЕОПАЗВАНЕ, СОЦИАЛНИ ДЕЙНОСТИ И МЛАДЕЖКИ ПОЛИТИКИ“ НА ОБЩИНА БУРГАС



Относно: ОТНОСНО: Отпускане на финансови средства за дейността на Театрален колеж „Любен Гройс“ – клон Бургас


УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С Решение на Общински съвет – Бургас с Протокол, № 13 от заседание, проведено на 30.08.2024 г., по т. 12 от дневния ред относно Докладна записка от Димитър Николов – кмет на Община Бургас № ОбС 08-00-16002 беше взето решение да се подкрепи Фондация „Любен Гройс” ЕИК 121109721 за откриване на филиал на Театрален Колеж „Любен Гройс“, на територията на община Бургас. 
	Фондация „Любен Гройс” е създадена през 1996 г. в обществена полза, с основна цел - да участва в създаването и подпомага развитието на нови форми на театрално обучение, да съдейства при издаването на театрална книжнина, да поощрява изявени студенти и творци от различни театрални специалности, да организира прегледи, конкурси и изложби свързани със сценичното и филмовото изкуство.
За постигането на целите си, Фондацията създава театрален колеж „Любен Гройс“, който е специализирано висше училище – самостоятелен колеж, базирано в София. Създаден е  с решение на Народното събрание от 13 февруари 2002 г., въз основа на положителна оценка на Проект за откриване на самостоятелен частен Театрален колеж от Национална агенция за оценяване и акредитация (НАОА) от 18.04.2001 г. Колежът притежава необходимите театрална (институционална и програмна) акредитация. 
В Колежа се обучават студенти по специалността „Актьорство за драматичен театър“. Завършилите обучението от 6 семестъра (3 учебни години) получават образователно-квалификационна степен „професионален бакалавър“. 
След положителното становище на Общински съвет – Бургас театралният колеж проведе успешна кандидатстудентска кампания за сформиране на първия си клас в гр. Бургас. На 9 и 11 октомври бяха проведени първите кандидат-студентски изпити за специалност Актьорско майсторство за театър и кино, от които бяха приети 8 студенти, като поради нарастващия интерес на 31.10 и 01.11 са обявени дати за допълнителен прием.
Със стартирането на дейността на Колежа ще разшири образователното портфолио на образователните институции в Бургас, като се създадат възможности за обучение на младите хора, които искат да развиват творческите си способности и талант в родния град. Едновременно с това ще се разнообрази театралната сцена в общината с представленията на младите творци. Всички тези фактори ще допринесат в максимална степен за утвърждаване имиджа на Бургас, като град на таланти и съвременна култура, привлекателно място за живот и развитие. 
	С оглед на успешното функциониране на театралния клас е необходимо да бъде осигурена допълнителна финансова подкрепа на институцията до момента, в който може да се самоиздържа. Тази практика е вече утвърдена в опита на Община Бургас при развитието на филиалите на НХА и СУ „Св. Климент Охридски“, гр. Бургас.
	Съгласно разчетите на Фондация „Любен Гройс” до края на календарната 2024 година ще бъдат необходими средства за издръжка на колежа в размер на 105 450 лв., които включват организация и провеждане на приемните изпити през м. октомври, обучение на преподаватели за изграждане на местен бургаски капацитет, оборудване на монтажно студио, хонорари на преподавателите, учебни материали, наем и консумативи.
	Общински съвет, в качеството си на орган на местно самоуправление следва да даде съгласие за стартиране реализирането на тази инициатива, като образователната дейност да бъде извършвана в помещения, разположени в сградата на културен дом НХК, споделено със школи и клубове.  
	Предвид изложеното, на основание 21, ал. 1, т. 8 от Закона за местното самоуправление и местната администрация, предлагам, Общински съвет Бургас да вземе следните
РЕШЕНИЯ:

I. Дава съгласие да бъде отпусната субсидия в размер до 105 450 лв. на Фондация „Любен Гройс” за издръжка до края на  календарната 2024 г. на филиал Бургас на Театрален Колеж „Любен Гройс“. 
II. На основание чл. 60, ал. 1 от Административнопроцесуалния кодекс допуска предварително изпълнение на настоящото решение, поради необходимост от навременно стартиране на новата учебна година.


Михаил Ненов
Заместник-кмет „Образование, здравеопазване, социални дейности и младежки политики“

